Document ID: 31985R2039

31985R2039
L 193/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2039/85 НА СЪВЕТА
от 23 юли 1985 година
за изменение на Регламент (ЕИО) № 1784/77 относно сертифицирането на хмела
СЪВЕТЪТ НА ЕВРОПЕЙСКАТА ОБЩНОСТ,
като взе предвид Договора за създаване на Европейската икономическа общност,
като взе предвид Регламент (EИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Акта за присъединяване от 1979 г., и по-специално член 2, параграф 4 от него,
като взе предвид предложението на Комисията,
като има предвид, че Регламент (EИО) № 1784/77 (2), последно изменен с Регламент (EИО) № 3041/79 (3), определя общите правила за сертифицирането; като има предвид, че членове 4 и 5 от посочения регламент постановяват всеки пакет и сертификат да съдържа особеностите на сорта или сортовете хмел; като има предвид, че това изискване не може да бъде изпълнено в случая на експерименталните видове, които трябва понякога да бъдат продавани, а тези продукти са тествани заедно в пивоварната индустрия; като има предвид, че специални разпоредби, свързани с описанието на споменатия хмел на пакетите и сертификатите, трябва да бъдат добавени към горепосочения регламент,
ПРИЕ НАСТОЯЩИЯ РЕГЛАМЕНТ:
Член 1
Следният член се добавя в Регламент (ЕИО) № 1784/77:
„Член 5а
В случая на хмел от експериментални сортове в процес на развитие и произведен от изследователски институт в собствената му база или от производител от името на такъв институт, обозначенията на сорта или сортовете съгласно член 4, буква б) и член 5, параграф 1, буква е) могат да бъдат заменени от име или номер, с който се идентифицира въпросният сорт.“
Член 2
Настоящият регламент влиза в сила на третия ден от публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 1985 година.

Labels: 7
3
17